U SARADNJI SA AGENCIJOM “GALLILEO” IZ PODGORICE

VELIČANSTVENI VASKRS NA KRFU

K R F

5 DANA – AUTOBUS, POLAZAK: 13.04.

CIJENA ARANŽMANA: 235€ NA 8 MJESEČNIH RATA

Na grčkom ostrvu Krfu, praznik nad praznicima, Vaskrsenje Hristovo, predstavlja veličanstven događaj, koji harmonično ujedinjuje pravoslavnu vjeru, venecijansko nasleđe, brojne litije u pratnji filharmonijskih orkestara i opojni dah proljeća. Takvo bogatstvo tradicije, snažan religijski osjećaj i sveprisutnu radost najznačajnijeg hrišćanskog praznik, događaj je koji preporučujemo da doživite.

1.dan – Četvrtak 13.04. Polazak ispred Hrama Hristovog Vaskrsenja u 18:00h. Putovanje autobusom visoke turističke klase, preko Skadra, Drača, Đirokastra, graničnog prelaza Kakavia… Noćna vožnja sa kraćim pauzama za odmor.

2.dan – Veliki petak 14.04. Dolazak u luku Igumenica u jutarnjim časovima. Putovanje feribotom do ostrva Krf (1h 45min). Po dolsaku na ostrvo, obilazak starog grada (panoramsko-pješačka tura): Stara tvrđava – najočuvanija vizantijska tvrđava u Grčkoj, Liston – kompleks zgrada koje predstavljaju centar društvenog života, djelo čuvenog arhitekte Lesepsa, Enozis – spomenik ujedinjenju jonskih ostrva sa Grčkom, veličanstvena Palata Svetih Georgija i Mihaila – najljepši ostatak britanske vladavine ostrvom, Crkva Svetog Spiridona zaštitnika ostrva. Nastavak putovanja do hotela Saint Nicholas 3\* u mjestu Guvia, desetak minuta vožnje od starog grada. Slobodno vrijeme za odmor. U dogovoreno vrijeme, odlazak do starog grada. Na Veliki petak, počev od 14:00h, pa sve do deset uveče, na svakih pola sata kreću litije iz mnogobrojnih gradskih crkava. Cvijećem ukrašene Plaštanice na rukama nose vojnici, mornari, učenici i brojno sveštenstvo. Povratak u hotel. Noćenje.

3.dan – Velika subota 15.04. Doručak. Odlazak u grad Krf na svečanu litiju u kojoj mošti Svetog Spiridona čudotvorca uz pratnju simfonijskog orkestra obilaze grad. U 11:00, kada se oglase zvona koja najavljuju prvo Hristovo Vaskrsenje, nastupa jedinstvena ceremonija „bacanja ćupova“. Sa stotina prozora ukrašenih purpurnim tkaninama, bacaju se ćupovi, čiji prasak prilikom razbijanja o pločnik izaziva oduševljenje brojnih turista, koji se otimaju o djeliće ćupova, jer se vjeruje da donose sreću. Organizovan, fakultativni obilazak Srpske kuće i Mauzoleja na ostrvu Vido. Povratak u hotel. Slobodno vrijeme za odmor. U 21:30 polazak u grad Krf. Pola sata prije ponoći, iz Crkve Svete Petke ka centralnom gradskom trgu – Spianada, kreće svečana Vaskršnja litija. Tačno u ponoć, kada se na Staroj tvrđavi osvijetli ogroman natpis „HRISTOS ANESTI“, a purpurni krst postane bijele boje, kreće spektakularni vatromet, koji će Vas uz svjetlost desetina hiljada svijeća, ostaviti bez daha! Povratak u hotel. Noćenje.

4.dan – Vaskrs 16.04. Doručak. Napuštanje hotela. Slobodno vrijeme u starom gradu ili organizovan fakultativni izlet Paleokastrica – Ahilion. Putovanje do Paleokastrice, oblasti na zapadnoj obali ostrva za koju se vezuju počeci razvoja turizma na Krfu. Obilazak manastira posvećenog Bogorodici, koji se nalazi na uzvišenju, sa čarobnim pogledom na cijelu oblast. Slobodno vrijeme. Nastavak putovanja do Ahiliona – raskošnog dvorca Austro-Ugarske carice Elizabete. Slobodno vrijeme. Povratak u hotel. Noćenje.

5.dan – Ponedeljak 17.04. Doručak. Napuštanje hotela. Polazak feribotom za Igumenicu u ranim poslijepodnevnim časovima. Putovanje preko graničnog prelaza Kakavia, Đirokastra, Drača, Skadra…Dolazak u Podgoricu u kasnim noćnim časovima.

Uz ovaj program vaze Opšti uslovi putovanja Agencije GALLILEO

Cijena aranžmana obuhvata:

– prevoz autobusom visoke turističke klase prema programu putovanja

– tri noćenja sa doručkom (švedski sto) u hotelu Saint Nicholas 3\* www.saint-nicholas-hotel.com

– karte za feribot Igumenica – Krf – Igumenica

– usluge turističkog vodiča tokom cijelog putovanja, drumarine, takse, organizacione troškove

Cijena aranžmana NE obuhvata:

– obavezno međunarodno zdravstveno osiguranje – (5 €)

– fakultativne izlete (Srpska kuća – ostrvo Vido 15€ ; Paleokastrica – Ahilion 20€)

– obavezne boravišne takse (1,5€ po sobi, po noćenju), plaćaju se na recepciji hotela

Hotel SAINT NICHOLAS 3\* www.saint-nicholas-hotel.com je kompleks od dvije zgrade, smješten u blizini centra odmarališta Guvija i na svega 6km od grada Krfa. U ponudi hotela su luksuzno opremljene sobe, koje sadrže TV sa satelitskim kanalima, frižider i besplatan bežični internet. Hotel je u potpunosti renoviran 2019-e godine, i na booking.com-u ima prosječnu ocjenu 8.